Diari Oficial de la Generalitat Valenciana


Sumari del DOGV 825, del 16-05-1988 (1988/811118)

DECRET 71/1988, de 9 de maig, del Consell de la Generalitat Valenciana, pel qual es crea el Servei de Gestió del Fons Europeu per al Desenvolupament Regional.
--------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/05/09/71/dof/vci/html**

### Dades del document

Número de DOGV
:   825

Data del DOGV
:   16-05-1988

Secció del DOGV
:   DISPOSICIONS GENERALS

Número del document
:   1988/811118


Data del document
:   09-05-1988

Organisme emissor
:   Conselleria d'Economia i Hisenda

Tipus de document
:   Decret

Decret 71/1988, de 9 de maig, del Consell de la Generalitat Valenciana, pel qual es crea el Servei de Gestió del Fons Europeu per al Desenvolupament Regional.  
Des que Espanya s?incorporà a la CEE, les possibilitats d'accés als fons del FEDER per part de las Comunitats Autònomes han passat per diverses etapes, que culminen amb el que preveu l'Acord sobre Finançament Definitiu i que es concreta en una quota del trenta per cent en la quantia del Fons de Compensació Interterritorial competència de cada Comunitat Autònoma. Això ha fet que, per primera vegada, des de l?u de gener de 1988, el Consell de la Generalitat Valenciana puga presentar, a través del Govern de la Nació, projectes d'inversió en sectors determinats, a desplegar en zones assistides, perquè el FEDER els cofinancie, amb el límit financer abans susdit pel que fa al seu volum global.  
Addicionalment el Consell considerà la conveniència i viabilitat d'elaborar un Programa de Interés Comunitari, que afectàs una part de la fins ara declarada zona assistida de la Comunitat Valenciana, per a proposar-lo al Govern de la Nació, com Administració competent, i presentar-lo després al FEDER.  
Aquest Programa, que actualment segueix els tràmits establerts, suposaria, si s'aprovava, la gestió de recursos addicionals destinats a la inversió.  
Alhora que aquesta possibilitat de disposar de més recursos i com a conseqüència de la reforma dels Fons Estructurals Comunitaris, la Comissió de la CEE ha proposat la Comunitat Valenciana per incloure-la entre les regionals de l?objectiu u dels Fons Estructurals.  
Tal decisió, que assegura la nostra permanència en el grup de regionals de l?objectiu indicat per un període mínim de cinc anys, obri perspectives favorables de noves aportacions comunitàries de fons per al nostre desenvolupament regional, que reforcen i amplien les accions que l'Administració Central i Autonòmica duen a terme al nostre territori.  
L'ús òptim de tals recursos financers exigeix un esforç de programació i gestió que demana la creació d'una nova unitat administrativa, la qual concentre exclusivament els esforços en la potenciació d'aquelles actuacions que permeten el major aprofitament dels recursos disposats al nostre abast, fent-ne un ús adient amb els objectius de desenvolupament impulsats des de la Comissió Europea.  
Per tot això, d'acord amb les previsions de la Llei de Govern Valencià, a proposta del Conseller d'Economia i Hisenda i amb la deliberació prèvia del Consell de la Generalitat Valenciana en la sessió del dia 9 de maig de 1988,  
DECRETE:  
Article únic  
Es creat el Servei de Gestió del Fons Europeu per al Desenvolupament Regional, adscrit a la Direcció General d'Economia i Política Financera, de la Conselleria d'Economia i Hisenda.  
DISPOSICIO ADDICIONAL  
La Conselleria d'Economia i Hisenda habilitarà els crèdits necessaris per dotar de mitjans al Servei de Gestió del Fons Europeu per al Desenvolupament Regional.  
DISPOSICIONS FINALS  
Primera  
La Conselleria d'Economia i Hisenda és facultada per a dictar les normes que calguen en desplegament d'aquest Decret.  
Segona  
Aquest Decret vigirà el mateix dia que es publicarà en el Diari Oficial de la Generalitat Valenciana.  
València, 9 de maig de 1988.  
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI